**גבולות וסמכות**

שימת גבול ברור למה שמותר ומה שאסור בהתנהגות תוך צורך בגיבוש יכולת פיקוח ואכיפה של הגבולות. יכול להיות על ידי תקנון התנהגות או נהלי התנהגות .

**יתרונות-**

* תהליך מהיר יחסית של יצירת שינוי ושינוי התנהגות.
* מבהיר גבולות של אסור ומותר באופן ברור.

**חסרונות-**

* מייצר התנגדות גדולה יחסית
* לא בטוח שמביא לשינוי תפיסות
* יכול להסיט התנהגות שלילית להתנהגות אחרת שלא נאסרה או לעורר 'שיח משפטי'.

**שינויים מבניים**

יצירת שינוי פיזי או מבני אשר מצמצם את הבעיה או משנה את התנאים שגורמים לה להיווצר. לדוגמא: העברת פעילויות בעלות פוטנציאל להתנהגות לא ראויה משעות החושך לשעות האור.

**יתרונות**

* יכול להביא לשינוי עם התנגדות פחותה יחסית
* משמר את הפעילות

**חסרונות**

* לא תמיד אפשרי- השינוי המבני קשה מידי
* לא מביא לשינוי תפיסתי-חינוכי

**הסכמות ודיאלוג**

הובלת תהליכים של שיתוף בבעיה וקבלת החלטות משותפת לאחר דיון והבנת ציפיות וצרכים הדדיות.

לדוגמא- כתיבת אמנת התנהגות לפני טיול חנוכה לדוגמא.

**יתרונות**

* מגייס הרבה סוכני שינוי שיתמכו בשינוי
* מקטין מאוד התנגדויות

**חסרונות**

* דורש תהליך ארוך וזמן רב
* קשה מאוד להגיע להחלטות- ייתכנו פשרות
* יש צורך שהסוגייה תהיה חשובה לחניכים וירצו לדון בה- אחרת, הופך לפורום לגבולות במסווה של הסכמות

**העברת תהליך הדרכתי**

העברת פעילות והשפעה על ערכים ותפיסות בדרך של שיחות ופעילויות.

**יתרונות-**

* משנה תפיסות וערכים, שינוי עומק.

**חסרונות**

* לוקח זמן רב ודורש משאבים
* לא תמיד מביא לשינוי התנהגותי בטווח הקצר

**סיפוק של תחליפים**

מתן אפשרויות ממוסדות לפעילויות אחרות אשר נותנות מענה לאותם צרכים שההתנהגות אותה אנחנו רוצים לשנות עונה עליהם. למשל, ארגון נשף פורים בשבט כדי למנוע נשף פיראטי פרוע של השכב"ג מחוץ לשבט. או מתן הפרסים בטקס השבטי במקום בטקס הנהגתי.

**יתרונות**

* התנגדות פחותה- החניכים מרגישים שנותנים להם ולא רק לוקחים.

**חסרונות**

* לא תמיד אפשרי לספק חלופה טובה מספיק
* יש קושי לעיתים לזהות את הצורך- לפעמים אנחנו לא מסכימים עם הצורך